**שילוב המעורבות החברתית בתחומי הדעת**

**מדעי החברה**

|  |  |  |  |
| --- | --- | --- | --- |
|  | **כותרת** | **הרחבת ידע במסגרת שיעורים בכיתה** | **התנסות אישית ו/או קבוצתית במעורבות חברתית בהנחיית מורה חונך מתחום הדעת** |
| 1. 19. | [**עבודת חקר המשלבת מעורבות חברתית**](#עבודה) | עבודת חקר במסגרת היחידה החמישית במדעי החברה | מגוון התנסויות מעשיות במעורבות חברתית כבסיס לעבודת החקר |
| 1. 20. | [**טקסים**](#טקסים) | למידה על טקסים ומאפייניהם | תכנון וביצוע טקסים בבית הספר ובקהילה |
| 1. 23. | [**מגדר**](#מגדר) | תכנית להשכלה כללית - מגדר | תכנון וביצוע שיעורים וסדנאות בתחום המגדר |
| 1. 24. | [**הרצאות וסדנאות לקשישים בקהילה**](#קשישים) | תכנים ומושגי יסוד בפסיכולוגיה ובסוציולוגיה | תכנון וביצוע פעילות לקשישים על מושגים במדעי החברה |
| 1. 32. | [**מועדון הסרט – קפה תרבות**](#סרט) | תכנים ומושגי יסוד בפסיכולוגיה ובסוציולוגיה | הקמת מועדון סרט בבית הספר, הקרנת סרטים והנחיית דיונים סביב סוגיות חברתיות |

**תיאור יוזמה לשילוב המעורבות החברתית בתחומי הדעת**

|  |  |
| --- | --- |
| **תחום הדעת** | **מדעי החברה** |
| **כותרת היוזמה** | **עבודת חקר המשלבת מעורבות חברתית** |
| **תקציר ההצעה ותכנים עיקריים:**    **מטרות, והיקף שעות** | **תקציר ההצעה:** כחלק מתהליך הרחבת מגוון האפשרויות העומדות בפני תלמידי מדעי החברה הכותבים עבודת חקר במסגרת היחידה החמישית, ניתנה האפשרות גם לכתיבת עבודת חקר המשלבת את נושא המעורבות החברתית. במהלך כתיבת עבודת החקר **מפתחים התלמידים מיומנויות מגוונות של חשיבה מסדר גבוה** שנרכשו במהלך לימודיהם. מיומנויות אלו חיוניות לתלמיד על מנת שיהיה מסוגל להתמודד בצורה מושכלת בידע הרב העומד לרשותו במאה ה – 21. במהלך העבודה יתרגלו התלמידים מיומנויות כגון: שאילת שאלות, שימוש במארגני חשיבה, מיזוג טקסטים, רפלקציה וטיעון כמקובל גם בעבודות החקר הכמותיות.  **מטרות התכנית** :  1. התנסות מעשית של התלמיד, המאפשרת תרגום מעשי של הערכים הנלמדים בכיתה – הנתינה, עזרה לזולת ויצירת מחויבות לצורכי הפרט והקהילה.  2. קידום והעמקה של תוכניות המעורבות החברתית כחלק מהטמעת הלמידה המשמעותית.  3. חיזוק תחושת האכפתיות, השייכות למקום ותחושת המסוגלות האישית של התלמיד.  **היקף השעות**: מאחר ומדובר בעבודת חקר היקף השעות משתנה מתלמיד לתלמיד. |
| **חיבור לתכנית הלימודים** | העבודה תיכתב במסגרת היחידה החמישית במדעי החברה ותבטא היבטים יישומים של תכנים הנלמדים בפסיכולוגיה כגון: דעות קדומות וסטריאוטיפים, עמדות, תיאוריות התפתחות ועוד.  תכנים הנלמדים בסוציולוגיה כגון: יחסיות תרבותית, זהות, תהליך החברות וסוכני חברות ועוד.  בנוסף, תבטא העבודה היבטים יישומיים של שיטות המחקר הנלמדות במדעי החברה. |
| **התנסות מעשית במעורבות חברתית** | ישנו מגוון רחב של אפשרויות לכתיבת עבודות חקר בהתאם למעורבות החברתית בה יעסוק התלמיד. כגון: חונכות ילדים בפנימיות בסיכון , התנדבות בחווה טיפולית התנדבות בגני ילדים , הדרכה בתנועות נוער, העברת הרצאות במדעי החברה לקשישים בבתי אבות ובמרכז יום לקשיש, סיוע בעבודת הספרנית, התנדבות במכבי אש ועוד.  **מחוון ספציפי המתמקד בנושא המעורבות החברתית הועלה לאתר המפמ"ר יחד עם ההנחיות בנושא** |
| **מי ילווה את התלמידים? (מורה/מנחה/מדריך מלווה)** | מורה מנחה מתחום מדעי החברה (במסגרת היחידה החמישית)  רכזת מעורבות חברתית בית ספרית  ייתכן ליווי נוסף מטעם מקום ההתנסות. |
| **גופים שותפים** | ביה"ס ומקום ההתנסות הנבחר. |
| **למי לפנות?** | למדריכה ארצית במדעי החברה המרכזת את הנושא  יהודית קלנר [amitak@bezeqint.net](mailto:amitak@bezeqint.net)  או- מפמ"ר מדעי החברה, פרידמן דניאלה |

**תיאור יוזמה לשילוב המעורבות החברתית בתחומי הדעת**

|  |  |
| --- | --- |
| **תחום הדעת** | **מדעי החברה** |
| **כותרת היוזמה** | שילוב טקסים בית ספריים במסגרת לימודי הסוציולוגיה |
| **תקציר ההצעה ותכנים עיקריים:**    **מטרות, והיקף שעות** | טקסים הינה אחת מיחידות ההשכלה הכללית לכיתות י' במדעי החברה- סוציולוגיה. במסגרת יחדה זו יכולים התלמידים לשלב, כחלק ממסגרת תכנית המעורבות החברתית, הכנת טקסים מגוונים.  **מטרות התכנית:**   * הכרות עם טקסים במגוון תרבויות * הקנית ערך הסובלנות ו"הכלת האחר" בהכרות עם טקסים של תרביות אחרות. * הקנית מיומנות של השוואה כחלק מהמיומנות של אסטרטגית חשיבה מסדר גבוה. * פיתוח חשיבה יצירתית ומסתעפת. * יצירת למידה משמעותית באמצעות גמישות בחירה, על פי ענין, חיבור אישי. * מיומנות בנית טקסים   **היקף שעות ההוראה: 30 שעות.**  **היקף שעות המעורבות: 10 שעות** |
| **חיבור לתכנית הלימודים** | ביחידה **השכלה כללית** זו ילמדו התלמידים על טקסים, חשיבותם לחברה, על המשמעויות הגלויות והסמויות של הטקס, מאפייניו ועוד. |
| **התנסות מעשית במעורבות חברתית** | התלמידים יתכננו את הטקסים הבית ספריים או לחילופין את הטקסים במקומות התנדבות שונים כגון: בית קשיש, גני ילדים בעלי צרכים מיוחדים ועוד ויפעילו אותם |
| **מי ילווה את התלמידים? (מורה/מנחה/מדריך מלווה)** | מורה בתחום מדעי החברה ונציג מטעם בית הספר |
| **גופים שותפים** | מנהלת חברתית, רכזת מחויבות אישית |
| **למי לפנות?** | אתי אברמוביץ' – מדריכה ארצית לסוציולוגיה  [etiavr35@hotmail.com](mailto:etiavr35@hotmail.com)  או : דניאלה פרידמן, מפמ"ר מדעי החברה |

**תיאור יוזמה לשילוב המעורבות החברתית בתחומי הדעת**

|  |  |
| --- | --- |
| **תחום הדעת** | **מדעי החברה** |
| **כותרת היוזמה** | העברת סדנאות לתלמידי שכבת י' בנושא מגדר |
| **תקציר ההצעה ותכנים עיקריים:**    **מטרות, והיקף שעות** | **תקציר ההצעה:** אחת התוכניות המוצעות **להשכלה כללית** לתלמידי כיתות י' במדעי החברה היא התכנית במגדר. התכנית מתמקדת בהקניית מושגי יסוד בתחום המגדר כחלק מהקניית ערכים של שוויון ומימוש עצמי תוך התמקדות בשש זירות מרכזיות בחיי התלמידים: מגדר במשפחה , מגדר במערכת החינוך, מגדר בתעסוקה, מגדר בצבא, מגדר בתקשורת ומגדר בספרות ילדים.  **מטרות התכנית** :   1. פיתוח למידה משמעותית, ערכית וחוויתית. 2. חשיפת מתבגרים לתהליכים היוצרים את מציאות אי השוויון הקיימת. 3. פיתוח יכולת עמידה מול קהל 4. חשיפת מתבגרים למושגים מרכזיים מתחום המגדר כמו: מין, מינניות, סטריאוטיפים מיניים , אידיאל יופי ועוד. 5. הכרת מנגנונים חברתיים הפועלים לשינוי המציאות המגדרית 6. פיתוח גישה הומניסטית ואכפתית לבני אדם, לחברה ולסביבה.   **היקף התכנית: 30 שעות**  **היקף שעת הסדנא: כ- 10**  שעות הכוללות את הכנת הסדנאות והעברתן. |
| **חיבור לתכנית הלימודים** | מושגי היסוד במגדר נקשרים לתחומי הדעת במדעי החברה ובמיוחד לפסיכולוגיה ולסוציולוגיה – המושגים: מין מגדר מינניות, תהליך החברות לתפקידי מין, סטראוטיפים מיניים, דמוי עצמי ודמוי גוף, מימוש עצמי ועוד. |
| **התנסות מעשית במעורבות חברתית** | העברת סדנאות לתלמידי השכבה (ניתן גם לקבוצות אחרות כגון תלמידי חט"ב; בבתי אבות ועוד) בתחום המגדר בהתאם לתכנים ולערכים שנלמדו בתכנית השכלה כללית במגדר. הכנת הסדנאות והעברתן תהווה חלק משעות המעורבות החברתית של התלמידים. |
| **מי ילווה את התלמידים? (מורה/מנחה/מדריך מלווה)** | המורה המלמדת את המקצוע  רכזת מעורבות חברתית בית ספרית |
| **גופים שותפים** | ביה"ס /מחנכים/מורי השכבה. |
| **למי לפנות?** | מפמ"ר מדעי החברה, פרידמן דניאלה או- למדריכה ארצית במדעי החברה המרכזת את הנושא: יהודית קלנר [amitak@bezeqint.net](mailto:amitak@bezeqint.net) |

**תיאור יוזמה לשילוב המעורבות החברתית בתחומי הדעת**

|  |  |
| --- | --- |
| **תחום הדעת** | **מדעי החברה** |
| **כותרת היוזמה** | **העברת הרצאות וסדנאות ע"י תלמידי המגמה בפני קשישים (בבתי אבות או במרכזי יום לקשיש, כיתות גמלאים בביה"ס )** |
| **תקציר ההצעה ותכנים עיקריים:**    **מטרות, והיקף שעות** | 1. **תקציר ההצעה:** פתיחת חוג שבועי שיועברו בו נושאים מתחום מדעי החברה על ידי התלמידים כגון: אלטרואיזם – התמקדות בפעילות האלטרואיסטית של הגיל השלישי ותרומתם למדינה. תרבות הפנאי - חשיבות ניצול הפנאי לגיל השלישי (תאוריות ומחקרים). תיאוריות אישיות – הרצאות בנושא המתמקדות בהצגת תיאוריות של פסיכולוגים מרכזיים הנמצאות התכנית הלימודים והן מעניינות ורלוונטיות כגון התיאוריה של פרויד, רוג'רס ועוד. הצעה זו נמצאת בהלימה ליעדים החינוכיים שהציב משרד החינוך במסגרת השרות לקהילה. התכנית תחשוף את המתבגרים לחוויות ולמצבי חיים חדשים ותחשוף אותו לקשיים של האוכלוסייה הבוגרת והצרכים הייחודים שלה. התלמידים ישפרו את התקשורת הבין-אישית שלהם עם הזולת ויחזקו את תחושת השייכות שלהם לקהילה. גם הקשישים יתרמו ללא ספק מהרלוונטיות הרבה של התכנים במדעי החברה, מהרעננות של הצעירים והמפגש הבלתי אמצעי איתם - שתייצר למידה משמעותית וחווייתית עבורם. הפעילות המוצעת תעניק לתלמידים הזדמנות ללמידה התנסותית של ערך הנתינה לאחרים הלכה למעשה.   **מטרות התכנית** :  1. התנסות מעשית של התלמיד, המאפשרת תרגום מעשי של הערכים הנלמדים בכיתה – הנתינה, עזרה לזולת ויצירת מחויבות לצורכי הפרט והקהילה.  2. קידום והעמקה של תוכניות המעורבות החברתית כחלק מהטמעת הלמידה המשמעותית.  3. חיזוק תחושת האכפתיות, השייכות לקהילה ותחושת המסוגלות האישית של התלמיד.  4.שיפור התקשורת הבין אישית של התלמידים.  **היקף השעות**: כ 30 שעות מתוכן 15 שעות הכנה להרצאות הכוללות מיפוי הצרכים והכנת מערכי שיעור. |
| **חיבור לתכנית הלימודים** | תכנים הנלמדים בסוציולוגיה כגון: יחסיות תרבותית, זהות, תהליך החברות וסוכני חברות ועוד.  תכנית הנלמדים בפסיכולוגיה כגון: עמדות, שינוי עמדות ודעות קדומות, אלטרואיזם. |
| **התנסות מעשית במעורבות חברתית** | התלמידים יעבירו הרצאות/סדנאות בפני קשישים בבתי אבות ומרכזי יום לקשיש |
| **מי ילווה את התלמידים? (מורה/מנחה/מדריך מלווה)** | מורה מנחה מתחום מדעי החברה (במסגרת היחידה החמישית)  רכזת מעורבות חברתית בית ספרית  ייתכן ליווי נוסף מטעם בית האבות/מרכז יום |
| **גופים שותפים** | ביה"ס ומקום ההתנסות הנבחר. |

**תיאור יוזמה לשילוב המעורבות החברתית בתחומי הדעת**

|  |  |
| --- | --- |
| **תחום הדעת** | **מדעי החברה** |
| **כותרת היוזמה** | **ארגון מועדון סרט בביה"ס "קפה תרבות"** |
| **תקציר ההצעה ותכנים עיקריים:**    **מטרות, והיקף שעות** | **תקציר ההצעה ותכנים עיקריים:**  התלמידים יקימו בבית ספר מועדון סרט העוסק בסוגיות שונות **במדעי החברה**. הסרטים שיוקרנו ישמשו להעמקה והבנת העולם בו אנו חיים תוך שימוש במושגים ותיאוריות במדעי החברה ודיון בסוגיות ערכיות מגוונות. המועדון יתכנס אחת לחודש ובכל פעם ייצפו בסרט עלילתי אחר בהנחיית התלמידים.  **מטרות היוזמה:**   1. פיתוח למידה משמעותית, ערכית וחווייתית. 2. פיתוח יכולת התמודדות עם סוגיות ערכיות 3. פיתוח יכולת עמידה מול קהל 4. חשיפת מתבגרים למושגים מרכזיים מתחום מדעי החברה כמו: ערך, סולם ערכים, קונפליקט ערכים, דילמות מוסריות, מגדר, דעות קדומות, התנהגות אלטרואיסטית.   **5**. פיתוח סובלנות כלפי אנשים ותרבויות מגוונות**.**  **היקף שעות המעורבות: 30 שעות** |
| **חיבור לתכנית הלימודים** | בתוכנית הלימודים בסוציולוגיה התלמידים לומדים על תרביות שונות, זיהוי ערכים, קונפליקט בין ערכים ומגדר. בתוכנית הלימודים בפסיכולוגיה תלמידים לומדים את נושא דעות קדומות, ואלטרואיזם. |
| **התנסות מעשית במעורבות חברתית** | התלמידים יכינו הרצאה הקודמת לצפייה בסרט שתעסוק בסוגיות ערכיות רלוונטיות ויכינו דף צפייה. הפעילות מתאימה למבוגרים (הורים ומורים) ולתלמידים בכיתות החטיבה העליונה. את המפגשים יעבירו התלמידים בזוגות. |
| **מי ילווה את התלמידים? (מורה/מנחה/מדריך מלווה)** | מורה בתחום מדעי החברה ונציג מטעם בית הספר |
| **גופים שותפים** | מנהלת חברתית, רכזת מעורבות חברתית |
| **למי לפנות?** | אתי אברמוביץ' – מדריכה ארצית במדעי החברה  [etiavr35@hotmail.com](mailto:etiavr35@hotmail.com)  או : דניאלה פרידמן, מפמ"ר מדעי החברה [danielaf@education.gov.il](mailto:danielaf@education.gov.il) |